Diari Oficial de la Generalitat Valenciana


Sumari del DOGV 5459, del 27-02-2007 (2007/1867)

Informació pública de la modificació puntual número 3 de les normes subsidiàries de planejament.
------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1867


Data del document
:   10-01-2007

Organisme emissor
:   Ajuntament d'Estivella

Tipus de document
:   Informació Pública

Descriptors 

:   * Estivella
    * administració local
    * pla d'urbanisme

El Ple de la corporació municipal, en la sessió del dia 15 de desembre del 2006 va adoptar, per unanimitat dels assistents, l'acord següent:  
Vist el projecte de modificació puntual de les normes subsidiàries del planejament d'Estivella (aprovades definitivament per la Comissió Territorial d'Urbanisme de València en data 18 de juliol d'1996) redactada per l'Oficina Tècnica Municipal, i que afecta únicament l'alineació de fatxada dels immobles situats en el tram dret de l'avinguda de València delimitat en el pla inclòs en l'esmentat projecte de modificació puntual, a fi de fixar una nova alineació d'aquella coincident amb les edificacions existents.  
Atés que en la dita memòria queda justificada la conveniència d'aprovar la modificació proposada atés que a través d'esta es regularitza la situació existent en el tram afectat per la dita modificació, fixant l'alineació oficial en el mateix pla de fatxada de les edificacions existents, consolidades des d'abans de l'aprovació de les normes subsidiàries, i que de no dur-se a terme l'esmentada modificació quedarien en situació de fora d'ordenació.   
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística establix que les modificacions dels plans es duran a terme segons el procediment establit per a cada tipus de pla, i que l'apartat 5 del mateix article preveu que en el cas de modificacions de plans generals (als quals s'assimilen les normes subsidiàries) que només afecten l'ordenació detallada es tramitaran pel procediment previst per a l'aprovació de plans parcials.  
Atés que segons l'article 90.2 i 83.2.a) de la Llei 16/2005, de 30 de desembre, Urbanística Valenciana, tal procediment se circumscriu a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant tal termini el projecte diligenciat del pla, per a la consulta pública, en l'ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana "correspon a l'ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural."  
Es proposa a l'Ajuntament d'Estivella l'adopció de l'acord següent:  
Primer. Sotmetre a informació pública per un termini d'un mes el projecte de modificació puntual número 3 de les normes subsidiàries d'Estivella per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant tal termini el projecte diligenciat del Pla, per a la seua consulta pública, en este ajuntament.  
Segon. Transcorregut tal termini, elevar al Ple de l'ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.  
El que es fa públic per a general coneixement, als efectes del que disposa la Llei 16/2005, 30 de desembre, i legislació en concordança.  
Estivella, 10 de gener de 2007.- L'alcalde: Robert Renau.